קייס צ'ויס

קייס צ'ויס (K's Choice) היא להקת רוק מאנטוורפן, בלגיה. את הלהקה מובילים האחים סאם בטנס (שירה וגיטרה) וחרט בטנס (גיטרה, קלידים ושירה), וחבריה הנוספים הם אריק גרוסמן (בס), יאן ון סיכם (גיטרה) וקואן ליקנס (תופים). בתחילת שנות התשעים ניגנו האחים בטנס בלהקה החובבנית "The Basement Plugs", שם התגלה סאם (שאז עדיין היה ידוע כשרה) על ידי חברת תקליטים. תחת השם "שרה בת'", שנשמע יותר אנגלי, ביצע סאם מספר שירים שהופיעו בפסקולים. הוצע לו חוזה והוא הקים עם חרט להקה בשם "The Choice", ובשנת 1993 הם הקליטו את הדיסק הראשון שלהם, The Great Subconscious Club. בשנת 1994 מנתה הלהקה חמישה חברים: סאם וחרט בטנס, יאן ון סיכם, קואן ליקנס ואריק ורהיידן. החמישה הופיעו בגרמניה וארצות הברית וחיממו את הלהקה אינדיגו גירלז. כשהגיעו לארצות הברית גילו שקיימת עוד להקה בשם The Choice וכדי להימנע מסיבוכים משפטיים שינו את שמם ל-K's Choice, אחרי שעברו על האלפבית האנגלי והחליטו שהאות K הכי מתאימה לפני המלה Choice. בהתחלה הם סיפרו שהם בחרו להיקרא על שם הדמות יוזף ק. בספר "המשפט" של קפקא, אך יותר מאוחר גילו שהבחירה הייתה שרירותית. ב-1995 הקליטה הלהקה את הדיסק Paradise in Me. הסינגל הראשון מתוך דיסק זה, "Not an Addict", זכה להצלחה בינלאומית. בתקופה זו ללהקה לא היה בסיסט קבוע, והמתופף קואן ליקנס הוחלף על ידי בארט ון דר זיו. במשך שנה הם חיממו את אלאניס מוריסט, שבחרה בהם אחרי ששמעה אותם בפסטיבל אירופאי. ב-1998 השלימה הלהקה את הקלטת הדיסק השלישי שלה, Cocoon Crash, אחרי שאריק גרוסמן האמריקאי נהיה הבסיסט הקבוע. מדיסק זה יצא הסינגל "Everything for Free", שהצליח בכל אירופה וגם בישראל. בשנת 2000 הוציאה הלהקה את הדיסק Almost Happy עם המתופף קואן ליקנס, שחזר והחליף את בארט ון דר זיו. ב-2003 החליטו חברי הלהקה לחדול מפעילות משותפת, והאחים בטנס יצאו לעבוד על קריירות הסולו הנפרדות שלהם. סאם הוציא את הדיסק Scream בשנת 2005, ובעקבותיו יצא למסע הופעות עולמי. חרט הקים להקה בשם Woodface, והוציא את הדיסק הראשון שלו בספטמבר 2005. בשנים 2007–2008 פתחו חרט ולהקתו Woodface מספר הופעות של סאם. במהלך ההדרן של אותן הופעות ביצעו משיריה של קייס צ'וייס. באוגוסט 2009 התקיימה הופעת איחוד רשמית של הלהקה במסגרת פסטיבל Folk Dranouter, ולאחריה שבה הלהקה לפעילות משותפת. אותה שנה הוציאה Sony Music את אלבום האוסף "The Essential K's Choice". אלבומה החמישי של הלהקה "Echo Mountain" נקרא על שם האולפנים בהם הוקלט באשוויל, צפון קרולינה. האלבום יצא לאור ב-26 במרץ 2010, כשהשירים "When I Lay Beside You" ו-"Come Live The Life" יצאו כסינגלים מתוכו. ב-2011, הקליטו סאם וחרט אלבום אקוסטי עוקב ל-"Echo Mountain" שנקרא "Little Echoes". לאלבום זה ולסיבוב ההופעות המוקדש לו, צירפו רק את הקלידן ריינאוט סווינן. אלבומה השביעי של הלהקה, "The Phatnom Cowboy" יצא לאור ב-24 באפריל 2015. כשהשיר "Private Revolution" יצא כסינגל ב-6 בפברואר 2015. בעקבות האלבום יצאה הלהקה למסע הופעות בינלאומי, במסגרתו הופיעה ב-1 בספטמבר 2015 בפעם השישית בישראל, במועדון הבארבי. במסגרת חגיגות 25 שנה, הלהקה הוציאה במרץ 2018 אלבום אוסף עם מיטב הלהיטים והגיעה להופיע בפעם השביעית בישראל ב-1 וב-2 במאי 2018 במועדון הבארבי בתל אביב. במאי 2019 הודיע סולן הלהקה סאם בטנס (שהיה ידוע עד אז בשם 'שרה') בעמוד ה-YouTube שלו על היותו גבר טראנסג'נדר. בנוסף הודיע שעקב נטילת הורמונים במסגרת התהליך צפוי קולו להשתנות ולהתעבות. סגנון המוזיקה של הלהקה ניתן לשיוך לז'אנר הרוק או רוק פולק. השירים מבוצעים על ידי הזמר היוצר ומבוססים על גיטרות. השירים נמצאים בטווח הנע בין שירה עדינה ואישית של הזמר היוצר לבין שירים עזים, נמרצים ורועשים. קולו המעושן והמסתורי של סאם הוא המאפיין הבולט ביותר של הלהקה. בשבע השנים שבין The Great Subconscious Club ו-Almost Happy השתנה סגנון המוזיקה מסגנון גולמי המבוסס על גיטרות לסגנון מעודן יותר. סאם וחרט כותבים ומלחינים את כל שיריהם. רובם נכתבים בנפרד. בשיריו של סאם הוא מנסה בעיקר לבטא את רעיונותיו, ולעיתים כותב שירים שטותיים ואירוניים. הנושא העיקרי שחרט כותב עליו הוא אובדן של אהוב. דבר זה הוביל את חרט להגיב על השיר "Virgin State of Mind" כך: "כשתקשיב למילים בפעם הראשונה, תתקשה להבין את משמעותם. בהאזנה שנייה, מכל מקום, תמצא את האמת הבסיסית במילים הצפונות. אם כך היה, הבא זאת לידיעתי." The Great Subconscious Club (1994) Paradise in Me (1996) Cocoon Crash (1998) Almost Happy (2000) Echo Mountain (2010) Little Echoes (2011) The Phantom Cowboy (2015) Extra Cocoon (1998) 2000 Seconds Live (1998) (fanclub only) Live (2001) Home (2001) (fanclub only) Running Backwards (2003) (fanclub only) 10: 1993-2003 - Ten Years Of (2003) The Essential K's Choice (2009) 25 (2018) מדיה וקבצים בנושא קייס צ'ויס בוויקישיתוף אתר האינטרנט הרשמי של קייס צ'ויס קייס צ'ויס, ברשת החברתית פייסבוק קייס צ'ויס, ברשת החברתית אקס (טוויטר) קייס צ'ויס, ברשת החברתית אינסטגרם קייס צ'ויס, במסד הנתונים הקולנועיים IMDb (באנגלית) קייס צ'ויס, באתר אפל מיוזיק (באנגלית) קייס צ'ויס, באתר ספוטיפיי קייס צ'ויס, באתר Last.fm (באנגלית) קייס צ'ויס, באתר AllMusic (באנגלית) קייס צ'ויס, באתר MusicBrainz (באנגלית) קייס צ'ויס, באתר Discogs (באנגלית) קייס צ'ויס, באתר Songkick (באנגלית) קייס צ'ויס, באתר Genius קייס צ'ויס, באתר SecondHandSongs קייס צ'ויס, באתר MOOMA (בארכיון האינטרנט) קייס צ'ויס, באתר בילבורד (באנגלית) עינב שיף‏, "אאוטינג זה פסול", באתר וואלה, 11 במאי 2010 מיכל הניג, "מדהים שאנשים עוד זוכרים אותנו", באתר nrg‏, 11 במאי 2010 אור ברנע, ספיישל קייס, באתר ynet, 19 במאי 2010 עינב שיף‏, היידה שרה: על הופעתם של קייס צ'ויס בישראל, באתר וואלה, 15 בספטמבר 2010 K's Choice - Now Is Mine Live בישראל 23.1.2012, סרטון באתר יוטיוב ברק יפת, להקת קייס צ'ויס: 'מצפים ללילות משוגעים בת"א', באתר nrg‏, 21 באוגוסט 2015 רז ישראלי, קייס צ'ויס בבארבי: הקסם המסתורי עדיין עובד, באתר nrg‏, 2 בספטמבר 2015 עמי פרידמן, קייס צ'ויס: "הקהל בישראל פסיכי, גורם לך להרגיש רוקסטאר", באתר ynet, 27 בפברואר 2018 "בפעם השביעית: קייס צ'ויס יגיעו להופעה אחת בישראל - וואלה! תרבות". וואלה! תרבות. נבדק ב-2018-01-23. קייס צ'ויס נותנים הכל על הבמה, באתר ynet, 2 במאי 2018 מאת ניצן פינקו, סולנית להקת קייס צ'ויס יוצאת מהארון כגבר טרנסג'נדר, באתר טיים אאוט, ‏2019-05-22